Departamentas

Departamentas (pranc. département – padalinys) – valstybės teritorijos dalis, turinti savo administraciją arba valstybės administracijos struktūrinis padalinys; įstaiga. Vadovauja departamento direktorius.

 Įstaigos 
 Europos teisės departamentas
 Migracijos departamentas
 Muitinės departamentas

 Institucijos 

 VSD

 Departamentai Lietuvoje 
1736 m. Mažojoje Lietuvoje pertvarkius civilinę administraciją, sudaryti:
 Lietuvos departamentas (centras Gumbinė):
 Įsruties apskritis
 Klaipėdos apskritis
 Ragainės apskritis
 Tilžės apskritis
 Mozūrijos dalis
 Rytų Prūsijos departamentas (centras Karaliaučius), kuriam priklausė likusi buvusios Prūsijos kunigaikštystės dalis; departamentui priklausė ir lietuviškos apskritys bei valsčiai:
 Labguvos apskritis
 Šakių apskritis
 Tepliavos apskritis

Po Trečiojo Abiejų Tautų Respublikos padalijimo 1795 m. prie Prūsijos prijungtose Lietuvos ir Lenkijos žemėse sudaryti du departamentai:
 Plocko departamentas
 Balstogės departamentas su šiomis lietuviškomis apskritimis:
 Kalvarijos apskritis
 Marijampolės apskritis
 Užnemunės apskritis
 Vygrių apskritis

1807–1816 m. Napoleono užimta Užnemunė įėjo į Lomžos departamentą, kuris gyvavo iki 1816 m. pradžios. Napoleono okupuotoje buvusios LDK teritorijoje be Užnemunės 1812 m. 2-ojoje pusėje buvo šie departamentai:
 Balstogės departamentas
 Gardino departamentas
 Minsko departamentas
 Vilniaus departamentas

 Departamentai XX a. tarpukariu 
1919 m. departamentais buvo pavadintos Lietuvos valstybinės institucijos, tiesiogiai pavaldžios vyriausybei (Valstybės saugumo departamentas) arba ministerijai (Savivaldybių departamentas). Šis pavadinimas panaikintas prasidėjus 1940 m. rusų okupacijai ir vėl įvestas 1990 m. atkūrus Lietuvos nepriklausomybę. Šiuo metu Lietuvoje Respublikos
Prezidento kanceliarijoje yra:
 Teisės departamentas
Seime yra atskaitingas Seimui:
 Valstybės saugumo departamentas
 Seimo kancleriui pavaldūs:
 Teisės departamentas
 Finansų departamentas
 Informacijos technologijų departamentas

 Prie Lietuvoje Respublikos Vyriausybės yra:
 Kūno kultūros ir sporto departamentas
 Lietuvos archyvų departamentas
 Narkotikų kontrolės departamentas
 Statistikos departamentas
 Tautinių mažumų departamentas

Departamentais taip pat vadinami ministerijų koordinaciniai padaliniai, pavaldūs ministerijų sekretoriams ir jungiantys pagal artimiausias funkcijas po kelis ministerijos skyrius.

 Prancūzija 
Per 1789–1793 m. Prancūzijos Didžiąją revoliuciją, kai buvo panaikinta karaliaus valstybinė valdžia ir aristokratijos valdžia vietose, karaliaus suformuotos 83 vietos valdymo institucijos – provincijos 1790 m. buvo pavadintos departamentais. 1811 m. departamentų skaičius padidintas iki 130, bet 1869 m. sumažintas iki 89. Departamentai iki šiol liko didžiausiais Prancūzijos administraciniais teritoriniais vienetais, tik jų skaičius, įskaitant užjūrio teritorijas, 1922 m. padidėjo iki 90, o 1976 m. iki 100. Žiūrėkite: Prancūzijos departamentai.

 Departamentai kitur 
Prancūzijos pavyzdžiu didžiausius administracinius vienetus departamentais pavadino Bolivija, Kolumbija ir kai kurios kitos Lotynų Amerikos šalys.

JAV departamentais vadinamos ministerijos. Jie tiesiogiai pavaldūs šalies Prezidentui. Pavyzdžiui: State Department (Valstybės departamentas = užsienio reikalų ministerija), Department of Justice (Teisingumo departamentas), Department of Commerce (Prekybos departamentas).

Šveicarijoje 7 departamentai, kuriems vadovauja federaliniai patarėjai, yra valstybės vykdomoji valdžia.